Bybelskool » Wat is sonde? – Matteus 13:40-43
Net soos die onkruid bymekaargemaak word en verbrand word, so sal dit ook wees by die voleinding van die wêreld. Ek, die Seun van die Mens, sal my engele uitstuur. Hulle sal alles wat sonde veroorsaak en almal wat God se wet oortree uit my koninkryk verwyder en hulle in die brandende oond gooi. Daardie mense sal bitterlik huil en van selfverwyt op hulle tande kners. Dan sal dié wat reg voor God gelewe het, soos die son skitter in die koninkryk van hulle Vader. (NLV)
1. Wat tref jou in die teks van Jesus se hantering van alles (en almal) wat sonde veroorsaak en ook van dié wat self God se wet oortree, by die voleindig van die wêreld? Hoe verander dit jou denke oor sonde en die wet?
2. Dink na oor die hoopvolle uitnodiging in die teks dat dié wat reg voor God lewe in sy koninkryk sal skitter soos die son. Dink ook na oor die feit dat Jesus God "hulle Vader" noem. Is dit al vir jou 'n werklikheid?
3. Lees die verse later vandag weer om jou te herinner aan Jesus se oordeel en genade.
4. Jy kan later vanaand die verse weer lees in die konteks van Matteus 13 en my bydrae daaroor:Matteus 13 – Jesus ontmagtig die skare en bemagtig die dissipels met gelykenisse.